VENDIM
Nr. 595, datë 22.7.2026

PËR MIRATIMIN E PROGRAMIT KOMBËTAR SHUMËVJEÇAR PËR GRUMBULLIMIN, MENAXHIMIN DHE PËRDORIMIN E TË DHËNAVE NË SEKTORIN E PESHKIMIT E TË AKUAKULTURËS DHE PËRMBAJTJES SË PROGRAMEVE TË KAMPIONIMIT SHUMËVJEÇAR TË KËRKIMIT SHKENCOR NË DET[footnoteRef:2] [2:  Rregullore (BE) 2017/1004, datë 17 maj 2017, mbi krijimin e një kuadri të Bashkimit për grumbullimin, menaxhimin dhe përdorimin e të dhënave në sektorin e peshkimit, si dhe për mbështetjen e këshillimit shkencor, në kuadër të politikës së përbashkët të peshkimit, përfshirë edhe shfuqizimin e rregullores së Këshillit (KE) nr. 199/2008.
Vendim i deleguar (BE) 2021/1167 i Komisionit, datë 27 prill 2021, që përcakton programin shumëvjeçar të Bashkimit për grumbullimin dhe menaxhimin e të dhënave biologjike, mjedisore, teknike dhe socio-ekonomike në sektorët e peshkimit dhe akuakulturës nga viti 2022.
Vendim zbatues i Komisionit (BE) 2021/1168, i datës 27 prill 2021, që përcakton listën e fushatave kërkimore të detyrueshme në det dhe pragjet përkatëse, si pjesë e programit shumëvjeçar të Bashkimit për grumbullimin dhe menaxhimin e të dhënave në sektorët e peshkimit dhe akuakulturës, duke filluar nga viti 2022.] 


Në mbështetje të nenit 100 të Kushtetutës dhe të pikave 4 e 5, të nenit 93, të ligjit nr. 64/2012, “Për peshkimin”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave 

VENDOSI:

KREU I
DISPOZITA TË PËRGJITHSHME

Neni 1
Qëllimi dhe fusha e zbatimit

1. Ky vendim ka për qëllim të kontribuojë në arritjen e objektivave të politikës së peshkimit, duke përcaktuar rregullat për grumbullimin, menaxhimin dhe përdorimin e të dhënave biologjike, mjedisore, teknike e socio-ekonomike në sektorin e peshkimit e të akuakulturës, në përputhje me nenet 23 e 93, të ligjit nr. 64/2012, “Për peshkimin”, të ndryshuar, dhe me kreun VI, të ligjit nr. 103/2016, “Për akuakulturën”, të ndryshuar. 
2. Të dhënat e përmendura në pikën 1, të këtij neni, grumbullohen vetëm në rastet kur nuk ekziston një detyrim për grumbullimin e tyre, sipas akteve të tjera ligjore në fuqi.
3. Për të dhënat e nevojshme për menaxhimin e sektorit të peshkimit, të grumbulluara, mbështetur në aktet e tjera ligjore në fuqi, ky vendim përcakton vetëm rregullat për përdorimin dhe transmetimin e tyre.
4. Metodat dhe cilësia e grumbullimit të të dhënave është në përputhje me qëllimet e nenit 23, të ligjit nr. 64/2012, “Për peshkimin”, të ndryshuar. Metodat e aplikuara ndjekin këshillat shkencore përkatëse dhe praktikat më të mira. Institucioni përgjegjës për grumbullimin e të dhënave në sektorin e peshkimit dhe të akuakulturës (në vijim institucioni përgjegjës) kryen studime për të eksploruar, për të zhvilluar dhe për të testuar më tej metodat e grumbullimit të të dhënave. Metodat dhe zbatimi i tyre vlerësohen në intervale të rregullta nga organet e pavarura shkencore për të përcaktuar nëse ato janë të përshtatshme për qëllimet e synuara. Institucioni përgjegjës përshtat planifikimin dhe zbatimin e grumbullimit të të dhënave, në përputhje me rezultatet e këtyre vlerësimeve.

Neni 2
Mbrojtja e të dhënave

Përpunimi, menaxhimi dhe përdorimi i të dhënave, të grumbulluara në bazë të këtij vendimi, është në përputhje me dispozitat e ligjit nr. 124/2024, “Për mbrojtjen e të dhënave personale”. 

Neni 3
Përkufizimet

Për qëllimet e këtij vendimi, zbatohen përkufizimet e përcaktuara në nenin 4, të ligjit nr. 64/2012, “Për peshkimin”, të ndryshuar. Përveç tyre, zbatohen edhe përkufizimet e mëposhtme:
1. “Anije joaktive”, anije që nuk është angazhuar në operacione peshkimi gjatë një viti kalendarik të caktuar.
2. “Ditë në det”, çdo periudhë e vazhdueshme prej 24 orësh (ose një pjesë e saj), gjatë së cilës një anije është e pranishme brenda një zone të përcaktuar peshkimi dhe është jashtë portit.
3. “Ditë peshkimi”, çdo ditë kalendarike në det, në të cilën zhvillohet një aktivitet peshkimi, pa cenuar detyrimet ndërkombëtare të Republikës së Shqipërisë. Një dalje në det mund të kontribuojë si në shumën e ditëve të peshkimit për veglat pasive ashtu edhe në shumën e ditëve të peshkimit për veglat aktive të përdorura gjatë asaj daljeje në det.
4. “Fushata kërkimore në det”, aktivitetet që përfshijnë monitorimin e stoqeve të peshkut dhe/ose burimeve biologjike detare dhe ekosistemit, të kryera në një anije të përdorur për kërkime të tilla shkencore e të caktuar për këtë detyrë nga institucioni përgjegjës për zbatimin e Planit Kombëtar të Punës, të përcaktuar nga ky vendim.
5. “Fraksion i zënieve”, një pjesë e zënieve totale, siç është pjesa e zënieve të zbarkuara mbi madhësinë minimale të lejuar, pjesa e zënieve të zbarkuara nën madhësinë minimale të lejuar dhe hedhurinat, të ndara në pjesën nën madhësinë minimale të lejuar dhe pjesën mbi madhësinë minimale të lejuar.
6. “Metadatë” nënkupton të dhëna që përshkruajnë karakteristikat cilësore dhe sasiore të të dhënave primare të grumbulluara.
7. “Metier”, një grup aktivitetesh peshkimi, që kanë për target një specie ose grup speciesh të ngjashme, duke përdorur vegla të ngjashme peshkimi, gjatë së njëjtës periudhë të vitit dhe/ose brenda së njëjtës zonë, dhe të cilat karakterizohen nga një model i ngjashëm shfrytëzimi.
8. “Ministri”, ministri përgjegjës për peshkimin dhe akuakulturën.
9. “Ministria”, ministria përgjegjëse për peshkimin dhe akuakulturën.
10. “Peshkimi çlodhës-argëtues” ka të njëjtin kuptim me pikën 64, të nenit 4, të ligjit nr. 64/2012, “Për peshkimin”, të ndryshuar.
11. “Rajoni detar” nënkupton një zonë gjeografike, të përcaktuar në pikën 21, të nenit 4, të ligjit nr. 64/2012, “Për peshkimin”, të ndryshuar, një zonë të krijuar nga organizatat rajonale të menaxhimit të peshkimit.
12. “Sektori i peshkimit” nënkupton veprimtaritë e lidhura me peshkimin tregtar, peshkimin çlodhës-argëtues, akuakulturën, si dhe industrinë e përpunimit të produkteve të peshkut.
13. “Segmenti i flotës”, një grup anijesh me të njëjtën klasë gjatësie (LOA, gjatësia e përgjithshme) dhe që zakonisht përdorin të njëjtin vegël peshkimi gjatë një viti kalendarik të caktuar.
14. “Speciet diadrome”, specie peshqish që migrojnë midis detit dhe ujërave të ëmbla, si pjesë e ciklit të tyre jetësor.
15. “Terren peshkimi”, një njësi gjeografike ku kryhet peshkimi. Njësitë duhet të rregullohen në nivel rajoni detar në bazë të zonave ekzistuese, të përcaktuara nga organizatat rajonale të menaxhimit të peshkimit ose organet shkencore.
16. “Të dhëna primare”, të dhënat e grumbulluara drejtpërdrejt, që lidhen me anije të veçanta, persona fizikë ose juridikë apo kampionë individualë.
17. “Të dhëna të detajuara”, të dhëna të bazuara në të dhënat primare, në një formë që nuk lejon identifikimin e drejtpërdrejtë ose të tërthortë të personave fizikë apo juridikë.
18. “Të dhëna të përbëra”, të dhëna që rezultojnë nga përmbledhja e të dhënave primare ose të dhënave të detajuara për qëllime të veçanta analitike.
19. “Të dhëna shkencore”, të dhënat e përmendura në pikën 1, të nenit 1, të këtij vendimi, të cilat grumbullohen, menaxhohen ose përdoren në kuadër të tij.
20. “Vëzhgues shkencor”, një person i emëruar për të vëzhguar veprimtaritë e peshkimit, në kuadër të grumbullimit të të dhënave për qëllime shkencore, i caktuar nga institucioni përgjegjës për zbatimin e Planit Kombëtar të Punës për Grumbullimin e të Dhënave.
21. “Zëniet nga peshkimi çlodhës-argëtues”, të gjitha pjesët e zënieve, të zbarkuara, të hedhura dhe të lëshuara, qofshin të ngordhura ose të gjalla, të zëna gjatë aktiviteteve të peshkimit çlodhës-argëtues.

KREU II
GRUMBULLIMI DHE MENAXHIMI I TË DHËNAVE, NË KUADËR TË PROGRAMIT SHUMËVJEÇAR KOMBËTAR

Neni 4
Krijimi i një programi shumëvjeçar kombëtar

1. Programi shumëvjeçar për grumbullimin dhe menaxhimin e të dhënave, i përmendur në pikën 1, të nenit 1, të këtij vendimi, hartohet në përputhje me përmbajtjen dhe kriteret e përcaktuara në nenin 5, të këtij vendimi.
2. Para miratimit të programit shumëvjeçar kombëtar, të parashikuar në pikën 1, të këtij neni, ministria konsultohet me Komitetin për Koordinimin e Kërkimit Shkencor, Teknik dhe Ekonomik (në vijim KKKSHTE-ja) ose me çdo organ tjetër shkencor të përshtatshëm.
3. Programi shumëvjeçar për grumbullimin dhe menaxhimin e të dhënave për sektorin e peshkimit e të akuakulturës detajohet sipas përcaktimeve të shtojcave I e II, të këtij vendimi.

Neni 5
Përmbajtja dhe kriteret për krijimin e programit shumëvjeçar

1. Programi shumëvjeçar përcakton:
a) një listë të detajuar të të dhënave për arritjen e objektivave të kreut V, të ligjit nr. 64/2012, “Për peshkimin”, të ndryshuar;
b) një listë të fushatave kërkimore detare të detyrueshme;
c) pragjet minimale, nën të cilat institucioni përgjegjës nuk është i detyruar të grumbullojë të dhëna në lidhje me veprimtari të veçanta të peshkimit e të akuakulturës ose të kryejë fushata kërkimore në det.
2. Të dhënat e përmendura në shkronjën “a”, pikës 1, të këtij neni, përfshijnë:
a) të dhëna biologjike për të gjitha stoqet e zëna ose objekt i zënieve rastësore nga peshkimi tregtar dhe, kur është e përshtatshme, nga peshkimi çlodhës-argëtues, brenda dhe jashtë ujërave të Republikës së Shqipërisë, përfshirë ngjalat dhe salmonidet në ujërat e brendshme, si dhe specie të tjera diadrome me interes tregtar, me qëllim mundësimin e një qasjeje të bazuar në ekosistem për menaxhimin dhe ruajtjen e peshkimit, sipas nevojave për zbatimin e politikave kombëtare në fuqi në fushën e peshkimit;
b) të dhëna për vlerësimin e ndikimit të peshkimit në ekosistemin detar, brenda dhe jashtë ujërave territoriale, duke përfshirë të dhëna mbi zëniet rastësore të specieve, jo objekt peshkimi, veçanërisht të specieve të mbrojtura sipas legjislacionit në fuqi për peshkimin dhe konventave ndërkombëtare, ku Republika e Shqipërisë është palë, të dhëna për ndikimet e peshkimit në habitatet detare, përfshirë zonat detare të ndjeshme, si dhe të dhëna për ndikimet e peshkimit në rrjetat trofike;
c) të dhëna për aktivitetin e anijeve të peshkimit, brenda dhe jashtë ujërave territoriale, duke përfshirë nivelet e peshkimit, si dhe mbi sforcon dhe kapacitetin e flotës të peshkimit;
ç) të dhëna socioekonomike për peshkimin, me qëllim vlerësimin e performancës socioekonomike të sektorit të peshkimit në vend;
d) të dhëna socioekonomike dhe të dhëna për qëndrueshmërinë e akuakulturës detare, me qëllim vlerësimin e performancës socio-ekonomike e të qëndrueshmërisë së sektorit të akuakulturës, përfshirë ndikimin e tij në mjedis;
dh) të dhëna socioekonomike për sektorin e përpunimit të produkteve të peshkimit, me qëllim vlerësimin e performancës socio-ekonomike të këtij sektori.
3. Të dhënat e përmendura në shkronjën “a”, të pikës 1, të këtij neni, mund të përfshijnë edhe të dhëna socioekonomike e të dhëna për qëndrueshmërinë e akuakulturës së ujërave të brendshme, me qëllim vlerësimin e performancës socioekonomike e të qëndrueshmërisë së sektorit të akuakulturës në vend, përfshirë ndikimin e tij në mjedis.
4. Për qëllimet e hartimit të programit shumëvjeçar, merren në konsideratë:
a) nevojat për informacion për menaxhimin dhe zbatimin efikas të politikave kombëtare në fuqi në fushën e peshkimit, me qëllim arritjen e objektivave, të përcaktuara në nenin 2, të ligjit nr. 64/2012, “Për peshkimin”, të ndryshuar. Ky informacion mundëson përcaktimin e objektivave të nevojshëm për zbatimin e planeve shumëvjeçare, në përputhje me përcaktimet e ligjit nr. 64/2012, “Për peshkimin”, të ndryshuar;
b) nevojat për të dhëna të rëndësishme, të plota e të besueshme, për qëllime vendimmarrjeje në menaxhimin e peshkimit dhe mbrojtjen e ekosistemeve, përfshirë speciet dhe habitatet e ndjeshme;
c) nevojat dhe rëndësinë e të dhënave për zhvillimin e qëndrueshëm të akuakulturës në nivel kombëtar, duke marrë parasysh karakterin kryesisht lokal të ndikimeve të saj;
ç) nevojën për të mbështetur vlerësimin e ndikimit të masave të politikave në fushën e peshkimit;
d) kostot dhe përfitimet, duke marrë parasysh zgjidhjet me kosto-efektivitet më të lartë për arritjen e objektivave të grumbullimit të të dhënave;
dh) nevojën për të shmangur ndërprerjen e serive kohore për të dhënat ekzistuese;
e) nevojën për thjeshtimin dhe shmangien e dyfishimit të grumbullimit të të dhënave, në përputhje me nenin 1, të këtij vendimi;
ë) kur është e nevojshme, nevojën për grumbullimin e të dhënave për forma peshkimi, për të cilat ka mungesë të dhënash të mjaftueshme;
f) specifikat rajonale dhe marrëveshjet rajonale, të lidhura në kuadër të grupeve të koordinimit rajonal;
g) detyrimet ndërkombëtare;
gj) mbulimi hapësinor dhe kohor i aktiviteteve të grumbullimit të të dhënave.
5. Lista e fushatave kërkimore detare të detyrueshme, e përmendur në shkronjën “b”, të pikës 1, të këtij neni, hartohet, bazuar në kërkesat e mëposhtme:
a) Nevojat për informacion për menaxhimin e politikës së peshkimit, me qëllim arritjen e objektivave të saj, të përcaktuar në nenin 2, të ligjit nr. 64/2012, “Për peshkimin”, të ndryshuar;
b) Nevojat për informacion, që rrjedhin nga koordinimi dhe harmonizimi i dakordësuar në nivel ndërkombëtar;
c) Nevojat për informacion për vlerësimin e planeve të menaxhimit;
ç) Nevojat për informacion për monitorimin e variablave të ekosistemeve;
d) Nevojën për të shmangur dyfishimin ndërmjet fushatave kërkimore detare;
dh) Nevojën për të shmangur ndërprerjen e serive kohore për të dhënat ekzistuese.
6. Për stoqet, që janë subjekt i kufijve të zënieve, rregullat për fushatat kërkimore detare, të përmendura në shkronjën “b”, të pikës 1, të këtij neni, bazohen në totalin e zënieve të lejuara në dispozicion për stoqet përkatëse. Për stoqet, që nuk janë subjekt i kufijve të zënies, këto rregulla bazohen në shfrytëzimin total të stokut përkatës.
7. Për stoqet, që janë subjekt i kufijve të zënieve, pragjet e përmendura në shkronjën “c”, të pikës 1, të këtij neni, përcaktohet në bazë të zënieve totale të lejuara të disponueshme për stokun në fjalë. Për stoqet që nuk janë subjekt i kufijve të zënieve, ky prag përcaktohet në bazë të pjesës relative, në shfrytëzim ndaj totalit të stokut në fjalë. Sa i përket sektorit të akuakulturës dhe përpunimit, këto pragje duhet të jenë proporcionale me madhësinë e këtyre sektorëve.

Neni 6
Planet kombëtare të punës

1. Pa cenuar detyrimet ekzistuese për grumbullimin e të dhënave, sipas legjislacionit në fuqi, institucioni përgjegjës i mbledh këto të dhëna në kuadër të një plani pune, të hartuar në përputhje me programin shumëvjeçar kombëtar. Institucioni përgjegjës i paraqet ministrit planin kombëtar të punës, deri në datën 15 tetor të vitit paraardhës të vitit, për të cilin do të zbatohet plani. Në rast se një plan ekzistues vijon të jetë në fuqi, institucioni përgjegjës njofton ministrinë për vijimin e zbatimit të tij.
2. Plani kombëtar i punës, i përmendur në pikën 1, të këtij neni, miratohet me urdhër të ministrit, brenda 31 dhjetorit të vitit paraardhës të vitit, për të cilin do të zbatohet plani. Gjatë miratimit të planit kombëtar të punës, ministri bazohet në vlerësimin e kryer nga KKKSHTE-ja, në përputhje me nenin 9, të këtij vendimi. Nëse ky vlerësim tregon se plani nuk është në përputhje me këtë nen ose nuk garanton rëndësinë shkencore të të dhënave apo cilësinë e mjaftueshme të metodave e të procedurave të propozuara, ministri njofton menjëherë institucionin përgjegjës dhe përcakton ndryshimet që i konsideron të nevojshme. Institucioni përgjegjës paraqet më pas në ministri planin kombëtar të punës, të rishikuar për miratim.
3. Plani kombëtar i punës përmban përshkrime të detajuara, si më poshtë vijon:
a) Të dhënat që do të grumbullohen, në përputhje me programin shumëvjeçar kombëtar;
b) Shpërndarjen kohore dhe hapësinore, si dhe frekuencën e grumbullimit të të dhënave;
c) Burimin e të dhënave, procedurat e metodat për grumbullimin dhe përpunimin e tyre në grupe të dhënash, që do t’u vihen në dispozicion përdoruesve përfundimtarë të të dhënave shkencore;
ç) Kornizën e sigurimit dhe kontrollit të cilësisë, me qëllim garantimin e cilësisë së përshtatshme të të dhënave, në përputhje me nenin përkatës të këtij vendimi;
d) Formatin dhe afatet, në të cilat të dhënat vihen në dispozicion të përdoruesve përfundimtarë të të dhënave shkencore, duke marrë në konsideratë nevojat e tyre, kur këto janë të njohura;
dh) Bashkëpunimin dhe koordinimin në nivel ndërkombëtar e rajonal, përfshirë marrëveshjet bilaterale dhe multilaterale të lidhura për arritjen e objektivave të këtij vendimi;
e) Mënyrën se si janë marrë në konsideratë detyrimet ndërkombëtare të Republikës së Shqipërisë.
4. Gjatë përgatitjes së planit kombëtar të punës, institucioni përgjegjës bashkëpunon dhe koordinon veprimtarinë e tij me institucionet homologe të vendeve të tjera, veçanërisht me ato që ndodhen në të njëjtin rajon detar, me qëllim sigurimin e një mbulimi të mjaftueshëm dhe efikas të grumbullimit të të dhënave, si dhe shmangien e mbivendosjes së aktiviteteve. Në këtë proces, institucioni përgjegjës synon përfshirjen e palëve të interesuara përkatëse në nivelin e duhur. Kur është e nevojshme, bashkëpunimi e koordinimi zhvillohen edhe në kuadër të mekanizmave rajonalë ose ndërkombëtarë përkatës ose jashtë tyre, në përputhje me marrëveshjet dhe angazhimet ndërkombëtare të Republikës së Shqipërisë.

Neni 7
Grumbullimi i të dhënave

1. Metodat dhe cilësia e grumbullimit të të dhënave është të përputhje me qëllimet e nenit 23, të ligjit nr. 64/2012, “Për peshkimin”, të ndryshuar. Metodat e aplikuara ndjekin këshillat dhe praktikat shkencore më të mira. Institucioni përgjegjës zhvillon studime për të eksploruar, për të zhvilluar dhe për të testuar më tej metodat e grumbullimit të të dhënave. Metodat dhe zbatimi i tyre vlerësohen në intervale të rregullta nga organet e pavarura shkencore dhe nga KKKSHTE-ja, për të përcaktuar nëse ato janë të përshtatshme për qëllimet e synuara. Institucioni përgjegjës përshtat planifikimin dhe zbatimin e grumbullimit të të dhënave, në përputhje me rezultatet e këtyre vlerësimeve.
2. Për të dhënat e përcaktuara në pjesët 1, 2, 3 dhe 4, të shtojcës I, të këtij vendimi, të raportuara e të transmetuara sipas vendimit nr. 407, datë 8.5.2013, të Këshillit të Ministrave, “Për përcaktimin e një regjimi kontrolli për të garantuar respektimin e rregullave të politikave menaxhuese në peshkim”, të ndryshuar, duke përfshirë, por pa u kufizuar në të dhënat e logbook-ut, për shitjen dhe të dhënat për pozicionin e anijes, i vihen në dispozicion në formë primare institucioneve kombëtare, që zbatojnë planet kombëtare të punës, sipas pikës 1, të nenit 6, të këtij vendimi.
3. Për të dhënat e përcaktuara në pjesët 1, 2 e 3, të shtojcës I, të këtij vendimi, institucioni përgjegjës dakordëson në nivel rajoni detar për të dhënat që do të grumbullohen, bazuar në nevojat e identifikuara të përdoruesve fundorë të të dhënave shkencore, duke përfshirë speciet, stoqet, rajonet, variablat, metodologjinë dhe frekuencën e grumbullimit të të dhënave. Të dhënat e grumbulluara në këtë mënyrë u mundësojnë përdoruesve fundorë të nxjerrin vlerësimet e nevojshme për të gjitha format e peshkimit, periudhat kohore dhe zonat. Nëse nuk mund të arrihet koordinim në nivel rajonal, institucioni përgjegjës mundëson që grumbullimi i të dhënave në nivel kombëtar të bazohet në nevojat e përdoruesve fundorë.
4. Për të dhënat sociale dhe ekonomike, të përcaktuara në pjesët 4, 5 e 6, të shtojcës I, të këtij vendimi, zbatohen përkufizimet e përdorura nga Instituti i Statistikave (INSTAT).
5. Në specifikimin e të dhënave që do të grumbullohen, institucioni përgjegjës merr parasysh pragjet e përcaktuara në shtojcën II, të këtij vendimi, që përcakton listën e fushatave dhe pragjeve të detyrueshme, si pjesë e programit kombëtar shumëvjeçar për grumbullimin dhe menaxhimin e të dhënave në sektorët e peshkimit dhe akuakulturës.
6. Të dhënat që grumbullohen, në zbatim të programit kombëtar shumëvjeçar për grumbullimin dhe menaxhimin e të dhënave në sektorët e peshkimit e të akuakulturës, ndahen në grupe, sipas përcaktimeve të pjesëve 1 deri në 6, të shtojcës I, të këtij vendimi.

Neni 8
 Koordinatorët kombëtarë

1. Ministri cakton nga stafi i drejtorisë përgjegjëse për peshkimin në ministri një koordinator kombëtar për grumbullimin e të dhënave në sektorin e peshkimit e të akuakulturës. Koordinatori kombëtar shërben si pikë kontakti për shkëmbimin e informacionit ndërmjet ministrisë dhe institucioneve kombëtare, si dhe me organizmat rajonalë e ndërkombëtarë përkatës, në lidhje me përgatitjen dhe zbatimin e planit kombëtar të punës, të parashikuar në pikën 1, të nenit 6, të këtij vendimi.
2. Koordinatori kombëtar ushtron këto detyra:
a) Koordinon përgatitjen e raportit vjetor, të parashikuar në nenin 10, të këtij vendimi;
b) Siguron shkëmbimin dhe transmetimin e informacionit ndërmjet institucioneve kombëtare përgjegjëse;
c) Koordinon pjesëmarrjen e ekspertëve përkatës në grumbullimin e grupeve të ekspertëve të organizuara nga ministria ose nga organizmat rajonalë e ndërkombëtarë përkatës, si dhe pjesëmarrjen në mekanizmat e koordinimit rajonal, të parashikuar në këtë vendim.
3. Në rast se në zbatimin e planit kombëtar të punës përfshihen disa institucione, koordinatori kombëtar siguron koordinimin e veprimtarisë së tyre.
4. Ministri emëron koordinatorin kombëtar dhe siguron që ai të pajiset me autorizimin e nevojshëm për të përfaqësuar Republikën e Shqipërisë në mekanizmat e koordinimit rajonal.

Neni 9
Vlerësimi i planeve kombëtare të punës nga KKKSHTE-ja

KKKSHTE-ja vlerëson planet kombëtare dhe projektplanet e punës në pikën 1, të nenit 6, të këtij vendimi. Gjatë vlerësimit, ajo merr parasysh:
a) përputhshmërinë e planeve të punës, si dhe të çdo ndryshimi të tyre, me këtë vendim; 
b) rëndësinë shkencore të të dhënave të përfshira në planet e punës, si dhe cilësinë e metodave e të procedurave të propozuara.

Neni 10
Vlerësimi dhe miratimi i rezultateve të planeve kombëtare të punës

1. Institucioni përgjegjës dorëzon çdo vit pranë ministrit përgjegjës për peshkimin dhe akuakulturën një raport për zbatimin e planit kombëtar të punës, në zbatim të rregullave, formatit dhe afateve të përcaktuara nga ministri.
2. Në përputhje me parashikimet e nenit 9, të këtij vendimi, KKKSHTE-ja vlerëson:
a) zbatimin e planeve kombëtare të punës;
b) cilësinë e të dhënave të grumbulluara nga institucioni përgjegjës për grumbullimin e të dhënave në sektorin e peshkimit dhe akuakulturës.
3. Ministri vlerëson zbatimin e planeve kombëtare të punës, në bazë të:
a) vlerësimit të kryer nga KKKSHTE-ja;
b) konsultimeve me organizatat rajonale për menaxhimin e peshkimit, ku Republika e Shqipërisë është palë kontraktuese ose vëzhguese, si dhe me organet ndërkombëtare shkencore përkatëse.

Neni 11
Aksesi në vendet e kampionimit

1. Institucioni përgjegjës siguron që, për kryerjen e detyrave të tyre, personat e caktuar për zbatimin e planit kombëtar të punës të kenë të drejtën e aksesit në të gjitha zbarkimet/zëniet e peshkut në anijet e peshkimit dhe në vendet e tjera të kampionimit, si dhe në regjistrat e bizneseve dhe çdo të dhënë tjetër të nevojshme.
2. Kapitenët e anijeve të peshkimit pranojnë në bord vëzhguesit shkencorë dhe bashkëpunojnë me ta për t’u mundësuar kryerjen e detyrave gjatë qëndrimit në bord, si dhe zbatimin e metodave alternative të grumbullimit të të dhënave, kur është e përshtatshme, të përcaktuara në planin kombëtar të punës, pa cenuar detyrimet ndërkombëtare.
3. Kapitenët e anijeve të peshkimit mund të refuzojnë pranimin në bord të vëzhguesve shkencorë, që operojnë në kuadër të skemës së monitorimit në det vetëm për shkak të mungesës së dukshme të hapësirës në anije ose për arsye sigurie, në përputhje me legjislacionin për sigurinë detare në fuqi. Në këto raste, të dhënat grumbullohen nëpërmjet metodave alternative të grumbullimit të të dhënave, të përcaktuara në planin kombëtar të punës dhe të hartuar e të kontrolluar nga institucioni përgjegjës.

Neni 12
Ruajtja e të dhënave

 Institucioni përgjegjës:
a) siguron që të dhënat primare, të grumbulluara në kuadër të planeve kombëtare të punës, të ruhen në regjistra elektronikë dhe merr të gjitha masat e nevojshme për t’i trajtuar ato si konfidenciale;
b) siguron që metadatat që lidhen me të dhënat primare socioekonomike, të grumbulluara në kuadër të planeve kombëtare të punës, të ruhen në sisteme elektronike të të dhënave;
c) merr të gjitha masat teknike të nevojshme për të mbrojtur këto të dhëna nga çdo shkatërrim aksidental ose i paligjshëm, humbje aksidentale, dëmtim, si dhe nga çdo akses ose shpërndarje e paautorizuar. 

Neni 13
Kontrolli i cilësisë së të dhënave dhe verifikimi

1. Institucioni përgjegjës është përgjegjës për cilësinë dhe plotësinë e të dhënave primare, të grumbulluara në kuadër të planeve kombëtare të punës, si dhe për të dhënat e detajuara e të përbëra që nxirren prej tyre dhe u transmetohen përdoruesve të të dhënave shkencore.
2. Institucioni përgjegjës siguron që:
a) të dhënat primare, të grumbulluara në kuadër të planeve kombëtare të punës, të kontrollohen në mënyrë të përshtatshme për gabime, nëpërmjet procedurave të sigurimit dhe kontrollit të cilësisë;
b) të dhënat e detajuara dhe të përbëra, të nxjerra nga të dhënat primare, të grumbulluara në kuadër të planeve kombëtare të punës, të verifikohen përpara se t’u transmetohen përdoruesve të të dhënave shkencore;
c) procedurat e sigurimit të cilësisë, të zbatuara për të dhënat primare, të detajuara dhe të përbëra, të përmendura në shkronjat “a” dhe “b”, të këtij neni, të zhvillohen në përputhje me standardet dhe procedurat e miratuara nga organet shkencore ndërkombëtare, organizatat rajonale për menaxhimin e peshkimit dhe nga KKKSHTE-ja.

KREU III
PËRDORIMI I TË DHËNAVE

Neni 14
Aksesi dhe transmetimi i të dhënave primare

1. Për qëllime të verifikimit të ekzistencës së të dhënave primare, të grumbulluara në përputhje me këtë vendim, me përjashtim të të dhënave socioekonomike, institucioni përgjegjës siguron që ministria të ketë akses në bazat kombëtare elektronike të të dhënave, të parashikuara në këtë vendim.
2. Për qëllime të verifikimit të të dhënave socioekonomike, të grumbulluara në përputhje me këtë vendim, institucioni përgjegjës siguron që ministria të ketë akses në bazat kombëtare elektronike të të dhënave, të parashikuara në këtë vendim.
3. Institucioni përgjegjës siguron që të dhënat primare, të grumbulluara gjatë fushatave kërkimore në det, t’u transmetohen organizatave shkencore ndërkombëtare dhe organeve shkencore përkatëse, në kuadër të organizatave rajonale për menaxhimin e peshkimit, në përputhje me detyrimet ndërkombëtare të Republikës së Shqipërisë.
4. Institucioni përgjegjës siguron që të dhënat e grumbulluara, në kuadër të programit shumëvjeçar për grumbullimin dhe menaxhimin e të dhënave për sektorin e peshkimit dhe akuakulturën, t’u transmetohen sipas nevojës organizatave rajonale të menaxhimit të peshkimit, ku Republika e Shqipërisë është palë kontaktuese, sipas formatit të përcaktuar nga vetë këto organizata.
5. Institucioni përgjegjës siguron, që të dhënat e grumbulluara në kuadër të programit shumëvjeçar për grumbullimin dhe menaxhimin e të dhënave për sektorin e peshkimit dhe akuakulturën, t’u transmetohen sipas nevojës së Bashkimit Evropian, sipas formatit dhe rregullave të përcaktuara nga ministri.

Neni 15
Përpunimi i të dhënave primare

1. Institucioni përgjegjës përpunon të dhënat primare në grupe të dhënash, të detajuara ose të përbëra, në përputhje me:
a) standardet ndërkombëtare përkatëse, kur është e zbatueshme;
b) protokollet e miratuara në nivel ndërkombëtar ose rajonal, kur është e zbatueshme.
2. Institucioni përgjegjës u siguron përdoruesve të të dhënave shkencore dhe ministrisë një përshkrim të metodave të aplikuara për përpunimin e të dhënave të kërkuara, si dhe të karakteristikave të tyre statistikore.

Neni 16
Procedurat për vënien në dispozicion të të dhënave të detajuara dhe të përbëra

1. Institucioni përgjegjës përdor sisteme elektronike të përshtatshme për të siguruar zbatimin efektiv të këtij vendimi. Ai shmang çdo kufizim të panevojshëm në shpërndarjen e të dhënave të detajuara e të përbëra te përdoruesit e të dhënave shkencore dhe palët e tjera të interesuara.
2. Institucioni përgjegjës siguron masa të përshtatshme mbrojtjeje, kur të dhënat përfshijnë informacion, që lidhet me persona fizikë ose juridikë, të identifikuar ose të identifikueshëm, në përputhje me legjislacionin në fuqi për mbrojtjen e të dhënave personale.
3. Institucioni përgjegjës refuzon transmetimin e të dhënave të detajuara dhe të përbëra, nëse ekziston rreziku i identifikimit të personave fizikë ose juridikë. Në këtë rast, propozon mënyra alternative për përmbushjen e nevojave të përcaktuara nga përdoruesit e të dhënave shkencore, duke garantuar anonimatin.
4. Në rastin e kërkesave të ndryshme nga ato të parashikuara në pikën 3, të këtij neni, institucioni përgjegjës siguron që të dhënat e detajuara e të përbëra përkatëse të përditësohen dhe t’u vihen në dispozicion përdoruesve përkatës, brenda afateve të përcaktuara në kërkesë, të cilat nuk mund të jenë më të shkurtra se 1 (një) muaj nga data e pranimit të saj.
5. Në rastet e kërkesave të tjera, përveç atyre të përmendura në pikën 4, të këtij neni, institucioni përgjegjës siguron që të dhënat përkatëse të përditësohen e t’u vihen në dispozicion përdoruesve përkatës të të dhënave shkencore dhe palëve të tjera të interesuara, brenda një periudhe të arsyeshme kohore. Brenda 2 (dy) muajve nga data e pranimit të kërkesës, institucioni përgjegjës informon palën kërkuese për kohëzgjatjen e kësaj periudhe, e cila duhet të jetë proporcionale me përmasën dhe kompleksitetin e kërkesës, si dhe për nevojën eventuale për përpunim shtesë të të dhënave të kërkuara.
6. Në rastet kur kërkesa për të dhëna nga përdorues të tjerë të të dhënave shkencore, përveç atyre të përmendura në pikën 4, të këtij neni, ose nga palë të tjera të interesuara, kërkon përpunim shtesë të të dhënave të grumbulluara, institucioni përgjegjës i ngarkon palës kërkuese kostot e përpunimit shtesë të të dhënave, të nevojshme përpara transmetimit të tyre. Kostoja shtesë përllogaritet sipas legjislacionit në fuqi. 
7. Ministri miraton zgjatjen e afatit, të përmendur në pikën 4, të këtij neni, me kërkesë të institucionit përgjegjës, në rast se nevojitet më shumë kohë për të vënë në dispozicion të dhënat e kërkuara.
8. Kur kërkohen të dhëna të detajuara, për qëllime publikimi shkencor, institucioni përgjegjës, me qëllim mbrojtjen e interesave profesionalë të personave të caktuar për grumbullimin e të dhënave, në kuadër të zbatimit të planit kombëtar të punës, mund të kërkojë shtyrjen e publikimit të të dhënave deri në 3 (tre) vjet nga data e grumbullimit të tyre. Institucioni përgjegjës informon përdoruesit e të dhënave shkencore dhe autoritetin kompetent për çdo vendim të tillë, si dhe për arsyet që e mbështesin atë.

Neni 17
Sistemet e përputhshme për ruajtjen dhe shkëmbimin e të dhënave

Me qëllim uljen e kostove dhe lehtësimin e aksesit në të dhënat e detajuara e të përbëra për përdoruesit e të dhënave shkencore dhe palët e tjera të interesuara, institucioni përgjegjës, ministria, organet këshilluese shkencore dhe përdorues të tjerë të rëndësishëm të të dhënave shkencore bashkëpunojnë për zhvillimin e sistemeve të përputhshme për ruajtjen dhe shkëmbimin e të dhënave. Këto sisteme synojnë, gjithashtu, lehtësimin e shpërndarjes së informacionit te palët e tjera të interesuara. Sisteme të tilla marrin formën e bazave rajonale të të dhënave. Planet rajonale të punës shërbejnë si bazë për arritjen e marrëveshjeve për krijimin dhe funksionimin e këtyre sistemeve.

Neni 18
Shqyrtimi i refuzimit për vënien në dispozicion të të dhënave

Nëse institucioni përgjegjës refuzon të japë të dhëna, sipas pikës 8, të nenit 16, të këtij vendimi, përdoruesi përfundimtar i të dhënave shkencore mund t’i kërkojë ministrisë të rishikojë këtë refuzim. Nëse ministria konstaton se refuzimi nuk është i justifikuar, i kërkon institucionit përgjegjës t’i vendosë në dispozicion të dhënat për përdoruesin përfundimtar të të dhënave shkencore brenda një muaji.

Neni 19
Detyrimet e përdoruesve të të dhënave shkencore dhe palëve të tjera të interesuara

1. Përdoruesit e të dhënave shkencore dhe palët e tjera të interesuara, duhet:
a) të përdorin të dhënat vetëm për qëllimin e deklaruar në kërkesën e tyre për informacion, në përputhje me nenin 16, të këtij vendimi;
b) të njohin dhe të citojnë në mënyrën e duhur burimet e të dhënave;
c) të jenë përgjegjës për përdorimin korrekt e të përshtatshëm të të dhënave, duke respektuar parimet e etikës shkencore;
ç) të informojnë ministrin dhe institucionin përgjegjës për çdo problem të dyshuar, që lidhet me të dhënat;
d) të sigurojnë për ministrin dhe institucionin përgjegjës referenca për rezultatet e përdorimit të të dhënave;
dh) të mos transmetojnë të dhënat e kërkuara te palët e treta pa pëlqimin e ministrisë;
 e) të mos shesin të dhënat tek ndonjë palë e tretë.
2. Institucioni përgjegjës informon ministrin për çdo rast të mosrespektimit të detyrimeve nga përdoruesit e të dhënave shkencore ose nga palët e tjera të interesuara.
3. Kur përdoruesit e të dhënave shkencore ose palët e tjera të interesuara nuk i përmbahen ndonjërit prej kërkesave, të parashtruara në pikën 1, të këtij neni, ministri lejon institucionin përgjegjës të kufizojë ose të refuzojë qasjen e këtyre përdoruesve në të dhëna.

KREU IV
MBËSHTETJA PËR KËSHILLIMIN SHKENCOR

Neni 20
Pjesëmarrja në takimet e organeve ndërkombëtare

Ministria cakton ekspertët e saj të marrin pjesë në takimet përkatëse të organizatave rajonale për menaxhimin e peshkimit, ku Republika e Shqipërisë është palë kontraktuese ose vëzhguese, si dhe në takimet e organeve ndërkombëtare shkencore.

Neni 21
Koordinimi dhe bashkëpunimi ndërkombëtar

1. Ministria dhe institucioni përgjegjës koordinojnë dhe bashkëpunojnë me organizatat rajonale për menaxhimin e peshkimit, ku Republika e Shqipërisë është palë kontraktuese ose vëzhguese, si dhe me organet ndërkombëtare shkencore, me qëllim përmirësimin e cilësisë, kohëzgjatjes dhe mbulimit të të dhënave, duke kontribuuar në rritjen e besueshmërisë së këshillimit shkencor, në përmirësimin e cilësisë së planeve dhe të metodave të punës.
 2. Ky koordinim e bashkëpunim zhvillohet pa cenuar debatet e hapura shkencore dhe synon promovimin e këshillimit shkencor të paanshëm.

KREU V
DISPOZITA PËRFUNDIMTARE

Neni 22
Monitorimi

Ministri, në bashkëpunim me KKKSHTE-në, monitoron zbatimin dhe ecurinë e planeve të punës, të parashikuara në këtë vendim.

Neni 23
Mbështetja këshillimore shkencore

Në zbatimin e këtij vendimi, institucioni përgjegjës dhe ministria mbështeten nga KKKSHTE-ja, e cila ofron këshillim dhe ekspertizë shkencore për çështjet që lidhen me grumbullimin, përpunimin e përdorimin e të dhënave në sektorin e peshkimit.

Neni 24
Shfuqizime

1. Vendimi nr. 256, datë 24.4.2019, i Këshillit të Ministrave, “Për përcaktimin e rregullave për grumbullimin, menaxhimin e përdorimin e të dhënave në sektorin e peshkimit dhe mbështetjen për këshillimin shkencor për Strategjinë Kombëtare të Peshkimit”, shfuqizohet.
2. Në datën e anëtarësimit të Republikës së Shqipërisë në Bashkimin Evropian, dispozitat e këtij vendimi shfuqizohen.

Neni 25
Hyrja në fuqi

Ky vendim hyn në fuqi pas botimit në Fletoren Zyrtare dhe i fillon efektet nga data 1 janar 2027.

ZËVENDËSKRYEMINISTËR
Albana Koçiu

SHTOJCA I

PROGRAMI SHUMËVJEÇAR PËR GRUMBULLIMIN DHE MENAXHIMIN E TË DHËNAVE PËR SEKTORIN E PESHKIMIT E TË AKUAKULTURËS

PJESA 1
TË DHËNAT BIOLOGJIKE PËR ZËNIET E BURIMET BIOLOGJIKE TË SHFRYTËZUARA NGA PESHKIMI TREGTAR DHE NGA PESHKIMI ÇLODHËS-ARGËTUES

1. Sa i përket peshkimit tregtar: 
a) të dhënat duhet të përfshijnë sasitë e zënieve sipas specieve dhe të dhëna biologjike nga ekzemplarë individualë, për të mundësuar vlerësimin e shpërndarjes, sipas vëllimit dhe gjatësisë, si dhe të variablave biologjikë, si: mosha individuale, gjinia, pesha, pjekuria dhe fekonditeti, për secilin fraksion zënie, sipas specieve dhe zonës së menaxhimit të listuar në tabelat 1A dhe 1B, të kësaj shtojce. Të dhënat e nevojshme për të vlerësuar shpërndarjen, sipas vëllimit dhe gjatësisë, duhet të raportohen në nivelin e agregimit të kërkuar nga përdoruesi fundor përkatës, dhe, kur është e nevojshme, duke përdorur kodet e mjeteve të peshkimit të listuara në tabelën 5, të kësaj shtojce;
 b) të dhënat e mëposhtme duhet të grumbullohen për specie anadrome dhe katadrome, të listuara në tabelën 3, të kësaj shtojce, të zëna gjatë fazës së ujërave të ëmbla të ciklit të tyre jetësor, kurdoherë që kryhen forma peshkimi:
i. variabla që lidhen me stokun, të përzgjedhura në nivel rajonal, bazuar në nevojat e përdoruesve fundorë;
ii. sasitë vjetore të zënieve për salmonidet;
iii. sasitë vjetore të zënieve, sipas fazës së jetës për ngjalën.
2. Sa i përket peshkimit çlodhës-argëtues, zbatohen skema multispecie të grumbullimit së mostrave, statistikisht të qëndrueshme, që mundësojnë vlerësimin e sasive të zënieve për stoket e dakordësuar në nivel rajonal, në përputhje me nevojat të përdoruesve fundorë. Kur nuk ekzistojnë skema të tilla, institucioni përgjegjës duhet të grumbullojë të dhëna që mundësojnë vlerësimin e sasive të zënieve për speciet dhe zonat e listuara në tabelën 4, të kësaj shtojce.
3. Kur zëniet nga peshkimi çlodhës-argëtues ndikojnë në zhvillimin e stoqeve të peshkut, institucioni përgjegjës duhet të kryejë marrje mostrash biologjike, në përputhje me nevojat e përdoruesve fundorë, siç është rënë dakord në nivel të rajonit detar.
4. Përveç parashikimeve, të përmendura në pikat 1–3, të këtij neni:
a) për salmonidet duhet të grumbullohen të dhëna për bollëkun e fazave të hershme të ciklit jetësor (rasati), si dhe mbi numrin e individëve në fazën adulte.
b) për ngjalën, duhet të grumbullohen të dhëna në çdo habitat ose trup ujor për çdo njësi menaxhimi të ngjalës, lidhur me: 
i. bollëkun e rekrutëve;
ii. bollëkun e stokut ekzistues (ngjala e verdhë);
iii. numrin, peshën dhe raportin gjinor të ngjalave të argjendta që migrojnë.
5. Përcaktimi i trupave ujorë, përfshirë lumenjtë, përzgjedhja e variablave, që lidhen me të dhënat që do të grumbullohen dhe do të monitorohen, si dhe frekuenca e marrjes së mostrave për salmonidet dhe ngjalën, përcaktohen dhe koordinohen në nivel rajonal, në varësi të nevojave të përdoruesve fundorë. Kur nuk ekziston koordinim rajonal, institucionet përgjegjëse vendosin plane kombëtare të marrjes së mostrave, të bazuara në nevojat e përdoruesve fundorë.

PJESA 2
TË DHËNA PËR AKTIVITETIN E ANIJEVE TË PESHKIMIT BRENDA DHE JASHTË UJËRAVE TË REPUBLIKËS SË SHQIPËRISË

1. Të dhënat duhet të mbulojnë variablat e treguar në tabelën 6, të kësaj shtojce, deri në nivelin më të ulët të ndarjeve gjeografike, sipas segmenteve të flotës, sipas udhëzimeve të tabelës 8, dhe formës së peshkimit, sipas tabelës 5. Këto të dhëna, përfshirë të dhënat lidhur me pozicionin e anijes, të tilla, si të dhënat VMS ose AIS, të regjistruara, të raportuara dhe të transmetuara sipas parashikimeve ligjit nr. 64/2012, “Për peshkimin”, të ndryshuar, duhet të jenë të disponueshme, në formën e të dhënave parësore, nga institucioni që zbaton planet kombëtare të punës. Kur, sipas ligjit nr. 64/2012, “Për peshkimin”, të ndryshuar, nuk ekziston detyrimi për regjistrimin e këtyre të dhënave, ose kur këto të dhëna nuk përmbushin kërkesat e mbulimit, rezolucionit dhe/ose cilësisë të përdoruesve fundorë, zbatohen metoda alternative të përshtatshme të marrjes së mostrave (kampionimit).
2. Të dhënat për peshkimin tregtar në ujërat e brendshme për ngjalën duhet të mbulojnë variablat e treguar në tabelën 6. Të dhënat e regjistruara për këtë specie duhet të jenë të disponueshme, në formën e të dhënave parësore, nga institucioni që zbaton planet kombëtare të punës. Kur nuk ekziston detyrimi për regjistrimin e këtyre të dhënave, ose kur këto të dhëna nuk përmbushin kërkesat e mbulimit, rezolucionit dhe/ose cilësisë të përdoruesve fundorë, zbatohen metoda alternative të përshtatshme të marrjes së mostrave (kampionimit).

PJESA 3
TË DHËNA PËR NDIKIMIN E PESHKIMIT NË BURIMET BIOLOGJIKE DETARE DHE EKOSISTEMET DETARE BRENDA E JASHTË UJËRAVE TË REPUBLIKËS SË SHQIPËRISË

1. Të dhënat do të grumbullohen mbi rastet kur ndodhin zënie aksidentale të të gjithë shpendëve detarë, gjitarëve, zvarranikëve dhe specieve të peshqve të mbrojtura, (të paktën pesha dhe/ose numri i individëve për specie, në varësi të njësisë së përshtatshme për një specie të caktuar), siç përcaktohet në legjislacionin shqiptar dhe në marrëveshjet ndërkombëtare, përfshirë ato të specifikuara në tabelën 2, si dhe të specieve bentike jovertebrore, të identifikuara si tregues të ekosistemeve detare të ndjeshme. Këto të dhëna regjistrohen gjatë fushatave të vëzhguesve shkencorë në anijet e peshkimit ose nga vetë peshkatarët, duke përdorur ditarët e anijeve të peshkimit ose mjete të tjera të përshtatshme. Kur këto të dhëna janë të pamjaftueshme për nevojat e përdoruesve fundorë, përdoren metoda dhe vëzhgime të tjera plotësuese, të bazuara në njohuritë shkencore në dispozicion, përfshirë vlerësimet e riskut. 
2. Të dhënat e nevojshme për të vlerësuar ndikimin e peshkimit, brenda dhe jashtë ujërave të Republikës së Shqipërisë në habitatet detare dhe në speciet e regjistruara sipas nenit 82, të ligjit nr. 64/2012, “Për peshkimin”, të ndryshuar, duhet të jenë në dispozicion, në një nivel të përshtatshëm agregimi, të institucionit kombëtar që zbaton planet kombëtare të punës.
3. Kur, sipas parashikimeve të ligjit nr. 64/2012, “Për peshkimin”, të ndryshuar, nuk ekziston detyrimi për regjistrimin e këtyre të dhënave ose kur këto të dhëna nuk përmbushin kërkesat e mbulimit, rezolucionit dhe/ose cilësisë të përdoruesve fundorë, duhet të zbatohen metoda alternative të përshtatshme të marrjes së mostrave (kampionimit), përfshirë metodat e përcaktuara përmes studimeve. 
4. Grumbullimi i të dhënave për ndikimin e aktiviteteve të peshkimit në rrjetet ushqimore duhet të përfshijë marrjen e mostrave të stomakut të gjallesave dhe analizën e tyre.

PJESA 4
TË DHËNA SOCIO-EKONOMIKE PËR PESHKIMIN

1. Të dhënat ekonomike grumbullohen për të gjitha anijet aktive dhe joaktive të regjistruara në Regjistrin e Flotës së Peshkimit, sipas nenit 32, të ligjit nr. 64/2012, “Për peshkimin”, të ndryshuar, deri më 31 dhjetor të vitit raportues, si dhe për anije të tjera që kanë ushtruar veprimtari peshkimi, për të paktën një ditë gjatë vitit raportues. 
2. Sa u përket anijeve aktive, të dhënat e grumbulluara mbulojnë variablat e treguar në tabelën 7, sipas segmentimit të flotës, të përcaktuar në tabelën 8, dhe sipas rajoneve, siç përcaktohen në tabelën 2, të shtojcës II. 
3. Në rastin e anijeve joaktive, grumbullohen të dhëna për vlerën e kapitalit dhe koston e kapitalit. 
4. Të dhënat ekonomike mblidhen në bazë vjetore.
5. Të dhënat për variablat ekonomikë mund të agregohen për arsye konfidencialiteti ose, kur është e nevojshme, për hartimin e një plani marrjeje mostrash statistikisht të qëndrueshëm. Ky agregim duhet të jetë i qëndrueshëm në kohë.
6. Të dhënat sociale mbulojnë variablat e treguar në tabelën 9 dhe grumbullohen çdo tre vjet.

PJESA 5
TË DHËNAT SOCIOEKONOMIKE DHE MJEDISORE PËR AKUAKULTURËN

1. Të dhënat ekonomike grumbullohen për të gjitha ndërmarrjet, veprimtaria kryesore e të cilave është akuakultura detare dhe akuakultura në ujëra të brendshme. Të dhënat e grumbulluara mbulojnë variablat ekonomikë, të treguara në tabelën 10, sipas segmentimit të përcaktuar në tabelën 11. Të dhënat ekonomike grumbullohen në bazë vjetore.
2. Të dhënat për variablat ekonomikë mund të agregohen për arsye konfidencialiteti ose, kur është e nevojshme, për hartimin e një plani marrjeje mostrash statistikisht të qëndrueshëm. Ky agregim duhet të jetë i qëndrueshëm në kohë. 
3. Të dhënat sociale mbulojnë variablat e treguar në tabelën 9 dhe mblidhen çdo tre vjet.
4. Të dhënat mjedisore, të tilla si: të dhënat për cilësinë e ujit, individët e arratisur, përdorimin e antibiotikëve dhe barnave të tjera, si dhe për gjendjen e sëmundjeve, duhet të jenë në dispozicion të institucionit që zbaton planet kombëtare të punës.

PJESA 6
TË DHËNAT SOCIOEKONOMIKE PËR INDUSTRINË E PËRPUNIMIT TË PESHKUT

Përtej të dhënave të publikuara nga INSTAT-i, institucionet përgjegjëse mund të grumbullojnë të dhëna shtesë socio-ekonomike për sektorin e përpunimit të peshkut.

TË DHËNAT BIOLOGJIKE

[bookmark: _Hlk224408917]Speciet dhe zonat në ujërat e Republikës së Shqipërisë dhe në të gjitha rajonet detare nën organizatat rajonale të menaxhimit të peshkimit (RFMO), ku Shqipëria është palë kontraktuese

Tabela 1A: Speciet dhe zonat në ujërat e Republikës së Shqipërisë.
	Speciet 
(emri shqip)
	Speciet 
 (emri shkencor) 
	
	Zona ku gjendet stoku

	 
	 Deti Mesdhe 
	

	Ngjala 
	Anguilla anguilla 
	
	Adriatik dhe Jon

	Karkaleci gjigand i kuq 
	Aristeomorpha foliacea 
	
	Adriatik dhe Jon

	Karkaleci violetë 
	Aristeus antennatus 
	
	Adriatik dhe Jon

	Korifena 
	Coryphaena equiselis 
	
	Adriatik dhe Jon

	Korifena 
	Coryphaena hippurus 
	
	Adriatik dhe Jon

	Levreku 
	Dicentrarchus labrax 
	
	Adriatik dhe Jon

	Açuge 
	Engraulis encrasicolus 
	
	Adriatik dhe Jon

	Totanët 
	Illex spp., Todarodes spp. 
	
	Adriatik dhe Jon

	Kallamar i butë 
	Loligo vulgaris 
	
	Adriatik dhe Jon

	Merluci 
	Merluccius merluccius 
	
	Adriatik dhe Jon

	Barbun 
	Mullus barbatus 
	
	Adriatik dhe Jon

	Barbun balte 
	Mullus surmuletus 
	
	Adriatik dhe Jon

	Oktapodi 
	Octopus vulgaris 
	
	Adriatik dhe Jon

	Skampi 
	Nephrops norvegicus 
	
	Adriatik dhe Jon

	Spalc
	Pagellus erythrinus 
	
	Adriatik dhe Jon

	Karkalec thellësie 
	Parapenaeus longirostris 
	
	Adriatik dhe Jon

	Karkalec toke 
	Penaeus kerathurus 
	
	Adriatik dhe Jon

	Sardele 
	Sardina pilchardus 
	
	Adriatik dhe Jon

	Skumbri 
	Scomber spp. 
	
	Adriatik dhe Jon

	Sepie 
	Sepia officinalis 
	
	Adriatik dhe Jon

	Soljola 
	Solea vulgaris 
	
	Adriatik dhe Jon

	Kocë 
	Sparus aurata 
	
	Adriatik dhe Jon

	Maridhat 
	Spicara smaris 
	
	Adriatik dhe Jon

	Gjinkallë 
	Squilla mantis 
	
	Adriatik dhe Jon

	Stavridat 
	Trachurus mediterraneus 
	
	Adriatik dhe Jon

	Stavridat 
	Trachurus trachurus 
	Adriatik dhe Jon

	Gjel i hirtë 
	Trigla 
	Adriatik dhe Jon

	Vongole 
	Veneridae 
	Adriatik dhe Jon

	Peshk lakuriq 
	Trisopterus minutus 
	Adriatik dhe Jon

	Të gjithë peshkaqenët dhe 
rajatë e lejuara të peshkohen 
	Selachii, Rajidae 
	Adriatik dhe Jon



Tabela 1B: Stoqet në rajonet detare nën menaxhimin e organizatave rajonale të menaxhimit të peshkimit (RFMOS).
ICCAT (Komisioni Ndërkombëtar për Ruajtjen e Tonit të Atlantikut) 
	SPECIET 
Gjatë hartimit të planeve të marrjes së mostrave për mbledhjen e informacionit biologjik duhet të merren parasysh kufijtë e stokeve, siç përcaktohen nga RFMOS-ja kompetente
	Frekuenca e mbledhjes së variablave biologjikë 

	Speciet (emri shkencor) 
	Speciet 
(emri shqip) 
	Zona gjeografike 
	Prioriteti 
	Mbledhja e të dhënave është vjetore dhe përditësimi/përpunimi i të dhënave duhet të bëhet në kohë për të përshtatur orarin e vlerësimeve të stokut.

	Thunnus albacares 
	Toni pendëverdhë 
	Oqeani Atlantik 
dhe detet pranë 
tij 
	I lartë 
	

	Thunnus obesus 
	Symadhi 
	Oqeani Atlantik 
dhe detet pranë 
tij 
	I lartë 
	

	Katsuwonus pelamis 
	Palamidi 
	Oqeani Atlantik 
dhe detet pranë 
tij 
	I lartë 
	

	Thunnus alalunga 
	Ton pendëgjatë 
	Oqeani Atlantik dhe detet pranë 
tij 
	I lartë 
	

	Thunnus thynnus 
	Toni i kuq 
	Oqeani Atlantik 
dhe detet pranë 
tij 
	I lartë 
	

	Xiphias gladius 
	Peshku shtizë 
	Oqeani Atlantik 
dhe detet pranë 
tij 
	I lartë 
	

	Prionace glauca 
	Peshkaqen blu 
	Oqeani Atlantik 
dhe detet pranë 
tij 
	I lartë 
	

	Auxis rochei 
	Trupi 
	Oqeani Atlantik 
dhe detet pranë 
tij 
	I lartë 
	

	Sarda sarda 
	Palamidi 
	Oqeani Atlantik dhe detet pranë 
tij 
	I lartë 
	

	Euthynnus alleteratus 
	Toni i vogël 
	Oqeani Atlantik 
dhe detet pranë 
tij 
	Mesatar 
	

	Orcynopsis unicolor 
	Palamid i bardhë 
	Oqeani Atlantik 
dhe detet pranë 
tij 
	Mesatar 
	

	Auxis thazard 
	Trup 
	Oqeani Atlantik 
dhe detet pranë 
tij 
	Mesatar 
	

	Coryphaena hippurus 
	Korifena 
	Oqeani Atlantik 
dhe detet pranë 
tij 
	Mesatar 
	



Tabela 2: Tekste rregullatore dhe organe përkatëse për speciet që duhet të monitorohen në kuadër të programeve të mbrojtjes ose sipas detyrimeve ndërkombëtare.

	Legjislacioni kombëtar

	Ligji nr. 9587, datë 20.7.2006, “Për mbrojtjen e biodiversitetit”, i ndryshuar.

	Ligji nr. 10006, datë 23.10.2008, “Për mbrojtjen dhe konservimin e faunës së egër”, i ndryshuar.

	Ligji nr. 64/2012, “Për peshkimin”, i ndryshuar.

	Vendimi nr. 402, datë 8.5.2013, i Këshillit të Ministrave, “Për përcaktimin e masave menaxhuese për shfrytëzimin e qëndrueshëm të burimeve peshkore në det”.

	Vendimi nr. 407, datë 8.5.2013, i Këshillit të Ministrave, “Për përcaktimin e një regjimi kontrolli për të garantuar respektimin e rregullave të politikave menaxhuese në peshkim”.

	Konventat ndërkombëtare

	Ligji nr. 10 234, datë 18.2.2010, “Për aderimin e Republikës së Shqipërisë në protokollin ‘Për menaxhimin e integruar të zonës bregdetare në Mesdhe’, të Konventës së Barcelonës ‘Për mbrojtjen e mjedisit detar dhe të rajoneve bregdetare të Mesdheut’”.

	Organizatat rajonale të menaxhimit të peshkimit.

	Komisioni i Përgjithshëm i Peshkimit për Mesdheun (GFCM).

	Komisioni Ndërkombëtar për Ruajtjen e Tonit të Atlantikut (ICCAT).



Tabela 3: Speciet diadrome të ujërave të ëmbla.
Llojet e ujërave të ëmbla anadrome dhe katadrome
	Speciet
(emri shqip)
	Speciet
(emri shkencor)
	Zona jodetare ku ndodhet stoku

	Ngjala
	Anguilla anguilla
	Plan i menaxhimit të ngjalës


 

Tabela 4: Speciet për të cilat do të mblidhen të dhëna për peshkimin çlodhës argëtues.
[image: ]

Tabela 5: Aktiviteti i peshkimit.
	Level 1
	Level 2
	Level 3
	Level 4
	Level 5
	Level 6

	
Aktiviteti
	
Klasi i veglës
	
Grupimi
	
Lloji
	
[bookmark: _bookmark94]Speciet target
	Madhësia e syzes

	
Aktiviteti i peshkimit 
	Draga
	Draga
	Draga nga anija [DRB]
	Specie anadrome (ANA);

Specie fundore (DES);

Specie katadrome (CAT);

Cefalopode (CEP);

Krustace (CRU); 
Specie fundore (DEF); 

Specie e ujërave të thella (DWS);

Finfish (FIF);

Specie të ujërave të brendshme (FWS); 

Të tjera (MIS);

Cefalopode dhe specie fundore mix (MCF);

Krustacet dhe speciet fundore mix (MCD);

Specie e ujërave të thella dhe fundore mix (MDD);

Specie pelagjike dhe fundore mix (MPD);

Molusqe (MOL);

Pelagjik të mëdhenj (LPF);

Pelagjikë të vegjël (SPF).
	

Sipas legjislacionit kombëtar për peshkimin në fuqi

	
	
	
	Draga e mekanizuar [DRM] [DRH]
	
	

	
	Trata
	Trata fundore
	Trata fundore me timon [OTB]
	
	

	
	
	
	Trata çift me timon [OTT] [OTP]
	
	

	
	
	
	Trata fundore për skampi [TBN]
	
	

	
	
	
	Trata fundore për karkalec[TMS]
	
	

	
	
	
	Trata fundore çift [PTB]
	
	

	
	
	
	Trata me shfletim [TBB]
	
	

	
	
	Trata pelagjike
	Trata pelagjike me timon [OTM]
	
	

	
	
	
	Trata pelagjike çift [PTM]
	
	

	
	
	
	Trata pelagjike për karkalec [TMS]
	
	

	
	
	
	Trata gjysmë pelagjike [TSP]
	
	

	
	Grepa dhe kallama
	Grepa
	Grepa dore [LHP] [LHM]
	
	

	
	
	
	Grepa me tërheqje [LTL]
	
	

	
	
	
	Linja vertikale [LVT]
	
	

	
	
	Linje grepash
	Linjë grepash lundrues [LLD]
	
	

	
	
	
	Linje grepash fikse [LLS]
	
	

	
	Kurthe
	Kurthe
	Kurthe [FAR]
	
	

	
	
	
	Poça dhe kurthe [FPO]
	
	

	
	
	
	Pinare [FYK]
	
	

	
	
	
	Rrjeta fikse [FPN]
	
	

	
	
	
	Rrjeta fikse konike [FSN]
	
	

	
	
	
	Instalime fikse [FWR]
	
	

	
	
	
	Barriera [FWR]
	
	

	
	Rrjeta
	Rrjeta me ngritje
	Rrjeta me ngritje portative [LNP]
	
	

	
	
	
	Rrjeta me ngritje nga varka [LNB]
	
	

	
	
	
	Rrjeta me ngritje nga bregu [LNS]
	
	

	
	
	Rrjeta me lëshim
	Prezavol [FCN]
	
	

	
	
	
	Kurthe të mbuluara [FCO]
	
	

	
	
	Rrjeta
	Mrezha [GTR]
	
	

	
	
	
	Rrjeta fikse [GNS]
	
	

	
	
	
	Rrjeta notuese [GND]
	
	

	
	
	
	Rrjetë e kombinuar [GTN]
	
	

	
	
	
	Njica rrethuese [GNC]
	
	

	
	
	
	Njica fikse [GNF]
	
	

	
	Me rrethim
	Rrjeta me rrethim
	Koshilok [PS]
	
	

	
	
	
	Lampara [LA]
	
	

	
	
	[bookmark: _bookmark95]Trata zalli 
	Tratë zalli me lëshim [SSC]
	
	

	
	
	
	Tratë zalli [SDN]
	
	

	
	
	
	Tratë zalli çifte [SPR]
	
	

	
	
	
	Tratë zalli nga bregu [SB] [SV]
	
	

	
	Vegla për përshkimin artizanal bregdetar
	Vegla për përshkimin artizanal bregdetar
	Me zhytje [DIV]
	
	

	
	
	
	Peshkim pa mjet lundrues [FOO]
	
	

	
	
	
	Rrjeta me lëshim [LN]
	
	

	
	Vegla të tjera
	Vegla të tjera
	Për ngjalën qelqore [GES]
	Ngjala qelqore
	

	
	
	
	Vegla për alga [HMS]
	Alga (SWD)
	

	
	Të paspecifikuara
	Të paspecifikuara
	
	
	



Tabela 6: Variablat e aktivitetit të peshkimit.
	 
	Variablat 
	Njësia 

	Kapaciteti 
	

	 
	Numri i anijeve 
	numër 

	 
	GT, kw, mosha e anijes 
	numër 

	Sforco 
	

	 
	Ditë në det 
	ditë 

	 
	Orë tralimi (jo e detyrueshme) 
	orë 

	 
	Ditë peshkimi 
	ditë 

	 
	kw * Ditë peshkimi 
	numër 

	 
	GT * Ditë peshkimi 
	numër 

	
	kw * Ditë në det
	numër 

	
	GT * Ditë në det
	numër 

	 
	Numri i daljeve 
	numër 

	 
	Numri i operacioneve të peshkimit 
	numër 

	 
	Numri i rrjetave/gjatësia 
	numër/vegla

	 
	Numri i grepave, numri i linjave 
	numër 

	 
	Numri i kurtheve 
	numër 

	
	Numri i FAD-it
	numër

	
	Numri i anijeve mbështetëse 
	numër

	Zbarkimet 
	

	 
	Vlera e zbarkimeve totale dhe për llojet tregtare
	lekë 

	 
	Pesha e gjallë e zbarkimeve totale dhe për llojet
	ton 

	 
	Çmimet për llojet tregtare
	lekë/kg 

	Ujërat e brendshme (ngjala)

	Kapaciteti

	
	Numri i licencave
	numër

	Sforco

	
	Ditë peshkimi
	numër

	
	Numri i daljeve
	numër

	Zbarkimet

	
	Pesha e gjallë e zbarkimeve totale dhe sipas stadit të zhvillimit 
	kg



Tabela 7: Variablat ekonomikë për flotën.
	Grupi i variablave
	Variablat
	Njësia

	Të ardhurat
	Vlera bruto e zbarkimeve;
	lekë

	
	Të ardhura nga dhënia me qira e kuotave ose të drejtave të tjera të peshkimit;
	lekë

	
	Subvencione operative;
	lekë

	
	Subvencione për investime;
	lekë

	
	Të ardhura të tjera.
	lekë

	Kostot operative
	Kosto e personelit;
	lekë

	
	Vlera e punës së papaguar;
	lekë

	
	Kostoja e energjisë;
	lekë

	
	Kostoja e riparimit dhe e mirëmbajtjes;
	lekë

	
	Kosto të tjera variabël;
	lekë

	
	Kosto të tjera jovariabël;
	lekë

	
	Pagesa qiraje/qiraje për kuota ose të drejta të tjera peshkimi.
	lekë

	Kostot kapitale
	Konsumi i kapitalit fiks.
	lekë

	Investimet (fluks)
	Investime në aktive të prekshme (blerje neto e aktiveve).
	lekë

	Gjendja financiare 
(aktive dhe detyrime)
	Aktivet totale;
	lekë

	
	Vlera e kapitalit fizik;
	lekë

	
	Vlera e kuotave dhe të drejtave të tjera të peshkimit;
	lekë

	
	Borxhi bruto.
	lekë

	Punësimi
	Punë e paguar;
	numër

	
	Punë e papaguar;
	numër

	
	Ekuivalenti me kohë të plotë (FTE);
	numër

	
	Orë totale pune në vit (opsionale).
	numër

	Flota
	Numri i anijeve;
	numër

	
	Gjatësia mesatare e përgjithshme (LOA) e anijeve;
	metër

	
	Tonazhi total i anijeve;
	GT

	
	Fuqia totale e anijeve;
	kw

	
	Mosha mesatare e anijeve.
	vjet

	Sforco i peshkimit
	Ditë në det;
	ditë

	
	Konsumi i energjisë.
	litër

	Numri i ndërmarrjeve/njësive të peshkimit
	Numri i ndërmarrjeve/njësive të peshkimit.
	numër



Tabela 8: Segmentimi i flotës.
	
	[bookmark: _bookmark126]Klasë gjatësia (LOA) 

	[bookmark: _bookmark127]Anijet aktive
	0 – < 6/8/10 m
	6/8/10 –
< 12 m
	12 –
< 18 m
	18 –
< 24 m
	24 –
< 40 m
	 > 40 m 

	





Me vegla aktive
	Trata fundore me shfletim 
	
	
	
	
	
	

	
	Trata fundore
	
	
	
	
	
	

	
	Trata pelagjike
	
	
	
	
	
	

	
	Koshilok
	
	
	
	
	
	

	
	Draga
	
	
	
	
	
	

	
	Anije që përdorin vegla të tjera aktive peshkimi
	
	
	
	
	
	

	
	Anije që përdorin vetëm mjete polivalente “aktive”
	
	
	
	
	
	

	



Me vegla pasive
	Anije që përdorin grepa
	[bookmark: _bookmark128]
	[bookmark: _bookmark129]
	
	
	
	

	
	Anije me rrjeta lundruese dhe/ose të fiksuara
	
	
	
	
	
	

	
	Anije që përdorin kosha dhe/ose kurthe 
	
	
	
	
	
	

	
	Anije që përdorin mjete të tjera pasive peshkimi
	
	
	
	
	
	

	
	Anije që përdorin vetëm mjete polivalente “pasive”
	
	
	
	
	
	

	Me vegla polivalente
	Anije që përdorin mjete aktive dhe pasive
	
	
	
	
	
	

	Anije inaktive
	
	
	
	
	
	



Tabela 9: Variablat socialë për sektorët e peshkimit dhe akuakulturës.
	Variabla
	Njësia

	Punësimi sipas gjinisë
	Numër

	Ekuivalentë me kohë të plotë (FTE) sipas gjinisë
	Numër

	Punë e papaguar sipas gjinisë
	Numër

	Punësimi sipas moshës
	Numër

	Punësimi sipas nivelit të arsimit
	Numër

	Punësimi sipas shtetësisë
	Numër

	Punësimi sipas statusit të punësimit
	Numër



Tabela 10: Variablat ekonomikë për sektorin e akuakulturës.
	Grupi i variablave
	Variabla
	Njësia

	Të ardhurat
	Shitjet bruto sipas specieve;
	lekë

	
	Subvencione operative;
	lekë

	
	Subvencione për investime;
	lekë

	
	Të ardhura të tjera.
	lekë

	Kostot operative
	Kostoja e personelit;
	lekë

	
	Vlera e punës së papaguar;
	lekë

	
	Kostoja e energjisë;
	lekë

	
	Lëndë e parë: kostoja e gjallërit (p.sh. peshq për mbarështim);
	lekë

	
	Lëndë e parë: kostoja e ushqimit;
	lekë

	
	Riparim dhe mirëmbajtje;
	lekë

	
	Kosto të tjera operative.
	lekë

	Kostot kapitale
	Konsumi i kapitalit fiks.
	lekë

	Investimet (fluks)
	Investime në aktive të prekshme (blerje neto e aktiveve).
	lekë

	Gjendja financiare 
(aktive dhe detyrime)
	Vlera totale e aktiveve;
	lekë

	
	Borxhi bruto.
	lekë

	Rezultatet financiare
	Të ardhura financiare;
	lekë

	
	Shpenzime financiare.
	lekë

	Pesha e lëndës së parë
	Gjallëria e përdorur;
	kg

	
	Ushqimi për peshq i përdorur.
	kg

	Pesha e shitjeve
	Pesha e shitjeve sipas specieve.
	kg

	Punësimi
	Punë e paguar;
	numër

	
	Punë e papaguar;
	numër

	
	Ekuivalent me kohë të plotë (FTE);
	numër

	
	Numri i orëve të punuara nga punonjësit dhe punëtorët e papaguar (opsionale).
	orë

	Numri i ndërmarrjeve
	Numri i ndërmarrjeve sipas kategorisë së madhësisë.
	numër



Tabela 11: Segmentimi që do të zbatohet për mbledhjen e të dhënave të akuakulturës.
	
	
[bookmark: _bookmark135]Teknika e rritjes
	
 Polikultura
	Qendrat e rasatit 
	
Teknikat e rritjes së molusqeve

	
	[bookmark: _bookmark137][bookmark: _bookmark138][bookmark: _bookmark139][bookmark: _bookmark140]Me pellgje
	Me vaska 
	Rrethime 
	Sistem riqarkullimi 
	Metoda të tjera
	Kosha
	


Të gjitha metodat
	Off- bottom
	

 On-bot- tom 
	


Të tjera

	
	
	
	
	
	
	
	
	

Platforma
	

   Linja
	
	

	Salmon
	
	
	
	
	
	
	
	
	
	
	

	Troftë
	
	
	
	
	
	
	
	
	
	
	

	Kocë dhe levrek
	
	
	
	
	
	
	
	
	
	
	

	Krap
	
	
	
	
	
	
	
	
	
	
	

	Ton
	
	
	
	
	
	
	
	
	
	
	

	Ngjalë
	
	
	
	
	
	
	
	
	
	
	

	Blin (vezë për konsum human)
	
	
	
	
	
	
	
	
	
	
	

	Peshq të tjerë të ujërave të ëmbla
	
	
	
	
	
	
	
	
	
	
	

	Peshq të tjerë detarë
	
	
	
	
	
	
	
	
	
	
	

	Midhje
	
	
	
	
	
	
	
	
	
	
	

	Ostrika
	
	
	
	
	
	
	
	
	
	
	

	Vongola
	
	
	
	
	
	
	
	
	
	
	

	Krustace
	
	
	
	
	
	
	
	
	
	
	

	Molusqe të tjera
	
	
	
	
	
	
	
	
	
	
	

	Multispecie
	
	
	
	
	
	
	
	
	
	
	

	Makroalga
	
	
	
	
	
	
	
	
	
	
	

	Mikroalga
	
	
	
	
	
	
	
	
	
	
	

	Organizma të tjerë ujorë
	
	
	
	
	
	
	
	
	
	
	


 
SHTOJCA II

LISTA E FUSHATAVE KËRKIMORE DETARE TË DETYRUESHME DHE PRAGJET PËRKATËSE, SI PJESË E PROGRAMIT SHUMËVJEÇAR PËR GRUMBULLIMIN DHE MENAXHIMIN E TË DHËNAVE NË PESHKIM DHE AKUAKULTURË

PJESA 1
FUSHATAT KËRKIMORE NË DET

1. Fushatat kërkimore në det të listuara në tabelën 1, të kësaj shtojce, duhet të zhvillohen të paktën 1 herë në vit, përveç rasteve kur një rishikim shkencor i këtyre fushatave konkludon se një ose më shumë prej tyre nuk janë më të përshtatshme për të informuar vlerësimin e stokut dhe menaxhimin e sektorit të peshkimit. Fushata të reja mund t’i shtohen tabelës, bazuar në të njëjtat kritere rishikimi.
2. Në planet e punës, institucioni përgjegjës duhet të përcaktojë fushatat kërkimore në det që do të kryhen dhe do të jetë përgjegjës për zbatimin e tyre. Gjithashtu, plani i punës duhet të sigurojë vazhdimësi me skemat dhe metodologjitë e fushatave të mëparshme.
3. Nuk është e detyrueshme pjesëmarrja (fizike ose financiare) në fushatat kërkimore në det me target një specie të vetme, kur:
a) pjesa e tyre në kuotën totale të lejuar të zënieve (TAC), përcaktuar nga një organizatë rajonale për menaxhimin e peshkimit (RFMO) për specien kryesore target, është nën 3 %, përveç rasteve kur në nivel rajonal detar është rënë dakord për një prag tjetër deri në 5 %; ose
b) kur nuk është caktuar një TAC, kontributi në totalin e zbarkimeve në rajon gjatë tri viteve të mëparshme është nën 3%, përveç rasteve kur në nivel rajonal detar është rënë dakord për një prag tjetër deri në 5%.
4. Për fushatat kërkimore në det multispecie dhe ato për ekosistemin, pragjet mund të përcaktohen në nivel të rajonit detar.
5. Për fushatat kërkimore ndërkombëtare, institucioni përgjegjës koordinon me vendet e rajonit, që kontribuojnë brenda të njëjtit rajon detar.

Tabela 1: Fushatat kërkimore në det.
	[bookmark: _Hlk229575951]Emri i fushatës
	Akronimi
	Zona
	Speciet

	Pan-Mediterranean Acoustic Survey 
	MEDIAS
	GSA 1, 6, 7, 9, 10, 15, 16, 17, 18, 20, 22
	Pelagjikët e vegjël 

	International bottom trawl survey in the Mediterranean 
	MEDITS
	GSA 1, 2, 3, 5, 6, 7, 8, 9, 10, 11, 15, 16, 17, 18, 19, 20, 22, 23, 25
	Peshqit fundorë 



PJESA 2
PRAGJET PËR GRUMBULLIMIN E TË DHËNAVE

1. Kjo pjesë përcakton pragjet për grumbullimin e të dhënave për sektorin e peshkimit, sipas kërkesave të këtij vendimi.
2. Nuk është e detyrueshme grumbullimi i të dhënave biologjike për disa stoqe kur plotësohet një nga kushtet e mëposhtme:
a) Kontributi në kuotën e zënieve të lejuar (TAC) është më pak se 10% e totalit të TAC-it të përcaktuar nga RFMO-ja;
b) Kur nuk është caktuar një TAC, zbarkimet totale nga një stok janë më pak se 10 % e mesatares së totalit të zbarkimeve gjatë 3 viteve të mëparshme; ose
c) Zbarkimet totale vjetore nga një stok janë më pak se 200 ton. Për speciet me nevoja të veçanta menaxhimi, një prag më i ulët mund të përcaktohet në nivel rajonal detar.
3. Për speciet që menaxhohen nga organizatat rajonale për menaxhimin e peshkimit të tonit (p.sh. ICCAT-i), zbatohen pragjet e përcaktuara nga vetë kjo organizatë.
4. Nuk zbatohen pragje, për:
a) speciet diadrome; 
b) speciet e ndjeshme/ndaluara, të listuara në ligjin nr. 64/2012, “Për peshkimin”, të ndryshuar, dhe të vendimit nr. 402, datë 8.5.2013, të Këshillit të Ministrave, “Për përcaktimin e masave menaxhuese për shfrytëzimin e qëndrueshëm të burimeve peshkore në det”, të ndryshuar.
5. Nuk zbatohen pragje për vlerësimin e zënieve nga peshkimi çlodhës-argëtues. Pragjet për grumbullimin e të dhënave biologjike për zëniet nga peshkimi çlodhës-argëtues do të bien dakord dhe do të koordinohen në nivel të rajonit detar dhe do të bazohen në nevojat e përdoruesve fundorë.
[bookmark: _GoBack]6. Pa paragjykuar detyrimet specifike ndërkombëtare, që burojnë nga RFMO-ja, nuk është e detyrueshme grumbullimi i të dhënave biologjike kontributi në shfrytëzimin e një stoku është më pak se 10%.
7. Sa i përket grumbullimit të të dhënave sociale, ekonomike dhe mjedisore për akuakulturën:
a) nuk është e detyrueshme të grumbullohen këto të dhëna, nëse prodhimi total i akuakulturës është më pak se 1% e prodhimit total të akuakulturës në rajonin e Mesdheut, si në peshë ashtu edhe në vlerë;
b) nuk është e detyrueshme të grumbullohen këto të dhëna për speciet që përbëjnë më pak se 5% të prodhimit të akuakulturës në rajonin e Mesdheut, si në peshë ashtu edhe në vlerë; 
c) kur prodhimi total i akuakulturës varion nga 1% deri në 2.5% të prodhimit total të akuakulturës në rajonin e Mesdheut, si në peshë ashtu edhe në vlerë, mund të përdoren metodologji të thjeshtuara për vlerësimin e këtyre të dhënave.
8. Pragjet e përmendura në shkronjat: “a”, “b” dhe “c”, të pikës 7, do të llogariten mbi bazën e publikimit më të fundit statistikor të GFCM së.
9. Pa paragjykuar shkronjat: “a”, “b” dhe “c”, të pikës 7, institucioni përgjegjës grumbullon çdo vit të dhëna mbi vlerën dhe peshën e prodhimit nga akuakultura.

PJESA 3
NDARJET GJEOGRAFIKE SIPAS RAJONEVE

Me synim grumbullimin e të dhënave në sektorin e peshkimit dhe akuakulturës sipas parashikimeve të këtij vendimi, të dhënat do të grumbullohen sipas ndarjeve gjeografike të rajoneve detare të tabelës 2, të kësaj shtojce.

Tabela 2: Ndarjet gjeografike sipas rajoneve.
	Zona për të cilën do të 
grumbullohen të dhënat
	Rajoni
	Makrorajoni 

	Deti Mesdhe dhe Deti i Zi (Zona FAO 37)
	GFCM GSA 1-29
	Deti Mesdhe dhe Deti i Zi
	Deti Mesdhe dhe Deti i Zi

Tabela 3        Speciet që do të mblidhen për peshkimin çlodhës argëtues        

Zona   Species   

Deti    Mesdhe   Ngjalat (përfshire edhe ujerat e ëmbla), elasmobrankët dhe  speciet shumë migruese të ICCAT.   

   


